OzLabs/hebrew-wiki-articles huggingface dataset:
טונחה

טונחה (בספרדית: Tunja) היא עיר ברכסים המזרחיים של האנדים הקולומביאנים, כ-130 קילומטרים צפון-מזרחית לבירת קולומביה בוגוטה. בשנת 2018 התגוררו בה כ-172,548 תושבים, והיא משמשת כבירת מחוז בויאקה. טונחה היא מרכז חינוכי חשוב של אוניברסיטאות ידועות.

טונחה נחשבת לאתר תיירותי בולט במיוחד, לאור האתרים הדתיים וההיסטוריים והפסטיבלים הרבים שבה. העיר ממוקמת על הכביש הפאן-אמריקאי המחבר אותה לבוגוטה וסנטה מרתה ולמעשה לכל דרום אמריקה.

בטונחה מתגוררים כ-172,548 תושבים (נכון ל-2018). 0.1% מהעיר הם ילידים, 0.4% הם שחורים ו-99.5% הם לבנים ומסטיסים. העיר ממוקמת במרכז קולומביה, בגובה שבין ל-. מרכז העיר נמצא בגובה של מעל פני הים.

== היסטוריה ==
ישנן עדויות ארכאולוגיות לקיומה של פעילות אנשוית באזור טונחה עוד מהאלף ה-10 לפנה"ס.

בתקופה שלפני הכיבוש הספרדי התקיים בטונחה יישוב ילידי, שנקרא הונזה. אזור טונחה נכבש על ידי האימפריה הספרדית ב-20 באוגוסט 1537. העיר הספרדית נוסדה על ידי גונזלו סוארז רנדון ב-6 באוגוסט 1539, שנה בדיוק לאחר הבירה בוגוטה.
צפון העיר

== ערים תאומות ==
*  
* 
* 
* 
* 
* 
* 
* 
* 
* 
* 

== קישורים חיצוניים ==

* 
* 

קטגוריה:מחוזות קולומביה: ערי בירה
קטגוריה:יישובים שהוקמו במאה ה-16
גאורגיוס קאלאיצאקיס

גאורגיוס קאלאיצאקיס (ביוונית: Γιώργος Καλαϊτζάκης; נולד ב-2 בינואר 1999) הוא כדורסלן יווני המשחק בעמדת הסמול פורוורד בטייגרס טיבינגן מליגת העל הגרמנית בכדורסל.

== קריירה מקצועית ==
לאחר ששיחק במחלקת הנוער של אריס סלוניקי החל קאלאיצאקיס את הקריירה המקצועית שלו ב-2016 עם פנאתינאיקוס. הוא זכה עם הקבוצה ב ב-2016, 2017 ו-2019, ובשלוש אליפויות רצופות בין 2017 ל-2019.

במרץ 2018 הכריז קאלאיצאקיס על כוונתו להתמודד בדראפט ה-NBA {{כ}}2018, אך פרש מאוחר יותר מהדראפט.

ב-28 באוגוסט 2019 חתם יחד עם אחיו התאום פנאיוטיס קאלאיצאקיס בנבז'יס מה-LKL הליטאית, בהשאלה מפנאתינאיקוס. ב-23 משחקים ששיחק בעונת 2019/20 הוא העמיד ממוצעים של 12.2 נקודות, 4.3 ריבאונדים, 2.3 אסיסטים ו-1.0 חטיפות ב-28.7 דקות למשחק.

קאלאיצאקיס הכריז על מועמדותו לדראפט ה-NBA {{כ}}2020 באפריל אותה שנה, אך שוב משך את מועמדותו לפני הדראפט.

ב-11 באוגוסט 2020 הוא חזר לפנאתינאיקוס, וזכה עימה בדאבל (אליפות וגביע) בעונת 2020/21.

קאלאיצאקיס נבחר על ידי אינדיאנה פייסרס מה-NBA בבחירה ה-60 והאחרונה בדראפט 2021. לאחר מכן הועברו זכויות הדראפט שלו למילווקי באקס יחד עם זכויות הדראפט של הבחירה ה-54, סנדרו מאמוקלאשווילי, ושתי בחירות סיבוב שני עתידיות, עבור אייזיאה טוד. חוזהו עם פנאתינאיקוס הותר על ידי הבאקס, ששילמו עבורו 300 אלף דולר אמריקאי, וב-11 באוגוסט הוא חתם רשמית בקבוצה. קאלאיצאקיס ערך את הופעת הבכורה שלו ב-NBA ב-19 באוקטובר, כשעלה מהספסל ורשם שני ריבאונדים בניצחון 127–104 על ברוקלין נטס, וב-3 בדצמבר הוא נחתך מסגל הקבוצה לאחר תשע הופעות.

ב-30 בדצמבר 2021 חתם קאלאיצאקיס באוקלהומה סיטי בלו, קבוצת ליגת הפיתוח של אוקלהומה סיטי ת'אנדר, וב-31 משחקים העמיד ממוצעים של 10.1 נקודות, 3.9 ריבאונדים ו-2.1 אסיסטים ב-19.6 דקות למשחק. ב-5 באפריל הוא חתם בת'אנדר ובמדיהם קלע בממוצע 17.5 נקודות ב-41.5 דקות למשחק.

ב-25 ביולי 2022 חזר קאלאיצאקיס לפנאתינאיקוס. ה-26 משחקי יורוליג הוא קלע בממוצע 2 נקודות ב-10 דקות, וב-29 משחקי ליגה רשם בממוצע 6.4 נקודות ו-1.8 ריבאונדים ב-13 דקות למשחק.

ב-4 בספטמבר 2023 שוחרר מהקבוצה, וב-7 בדצמבר חתם בטייגרס טיבינגן מליגת העל הגרמנית בכדורסל.

== קריירה בנבחרת ==
קלאיצקיס היה חבר בנבחרות הצעירות של יוון, אותה ייצג באליפות אירופה בכדורסל עד גיל 16 2015 ובאליפות אירופה בכדורסל עד גיל 18 2016 ו-2017. הוא שיחק גם במדי נבחרת העתודה של יוון באליפות אירופה בכדורסל עד גיל 20 2018 ו-2019, בה היה מלך הסלים עם 19.7 נקודות למשחק.

== חיים אישיים ==
אחיו התאום של גאורגיוס, פנאיוטיס קאלאיצאקיס, גם הוא כדורסלן מקצועי. הם שיחקו יחד בנבז'יס ובפנאתינאיקוס.

== קישורים חיצוניים ==

*[https://www.fiba.basketball/en/player/218033/Georgios-Kalaitzakis פרופיל], באתר פיב"א החדש

== הערות שוליים ==

קטגוריה:כדורסלני ויסקונסין הרד
קטגוריה:כדורסלני פנאתינאיקוס
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:כדורסלני מילווקי באקס
קטגוריה:בחירות דראפט של אינדיאנה פייסרס
קטגוריה:כדורסלנים יוונים
קטגוריה:ספורטאים יוונים בגרמניה
קטגוריה:יוונים שנולדו ב-1999
דוד ברנדר

הרב דוד ברנדר (נולד בכ"ז בכסלו ה'תשי"ד (דצמבר 1953)) הוא האדמו"ר מסטריקוב. מתגורר בבני ברק.

== ביוגרפיה ==
נולד לרב שלום ברנדר, ראש ישיבת בעלז. למד בישיבת טשעבין. נישא למרים רבקה, בתו הצעירה של הרב אברהם אביגדור נחום לנדא, האדמו"ר מסטריקוב.

מונה על ידי חמיו לכהן בראשות ישיבת סטריקוב, יחד עם גיסו הרב ישעיהו פרנקל תאומים.

כשנה לאחר פטירת חמיו, הוכתר על ידי רוב חסידי סטריקוב לממלא מקומו באדמו"רות. אחיינו, הרב יעקב דן שטרן בן גיסו הרב משה שמואל שטרן, הוכתר לאדמו"ר על ידי מיעוט מהחסידים ופתח את חצרו בירושלים, ומכונה "האדמו"ר מסטריקוב ירושלים".

לחצר בראשותו כ-260 משפחות, נכון לשנת 2018. בתי כנסת של חסידי סטריקוב קיימים גם בירושלים, ביתר עילית ובית שמש. סמינר בראשותו קיים בירושלים, בהנהלת אשתו.

בכסלו תשפ"ב (נובמבר 2021) נפגש עם שר התקשורת יועז הנדל יחד עם עוד רבנים ואדמו"רים, בניסיון לשכנעו שלא להפעיל את רפורמת הסלולר שיזם, שהייתה פוגעת בקומה הכשרה.

היה מראשי הפעילים במאבק נגד חנויות בבני ברק המוכרות סמארטפונים ומכשירי טלפון שאינם מאושרים על ידי ועדת הרבנים.

מכהן כנשיא כולל חבת ירושלים, לצד הרב נפתלי נוסבוים ורבי בעריש שפירא האדמו"ר מנארול.

==קישורים חיצוניים==
* 

==הערות שוליים==

קטגוריה:אדמו"רי סטריקוב
קטגוריה:בני ברק: אדמו"רים
קטגוריה:נשיאי כולל חבת ירושלים
קטגוריה:בוגרי ישיבת טשעבין
קטגוריה:ראשי ישיבה חסידים בישראל
קטגוריה:ישראלים שנולדו ב-1953
פסקל ברוקנר

פסקל ברוקנר (Pascal Bruckner) (נולד ב-15 בדצמבר 1948 בפריז) הוא סופר ומסאי צרפתי. בצרפת הוא אחד מנציגי הפילוסופים החדשים לצד ברנאר-אנרי לוי, אלן פינקלקראוט ואנדרה גליקסמן.

== ביוגרפיה ==
ברוקנר הוא בנם של המורה מוניק ברוקנר והמהנדס רנה ברוקנר.בילדותו חלה בשחפת, מחלה שהייתה נפוצה במשפחתו, ולכן נשלח להחלים במעונות ילדים באוסטריה ובשווייץ.<ref>אלדד בק, [https://www.israelhayom.co.il/article/758591 נביא הזעם]. ישראל היום. 7 במאי 2020</ref> הוא למד פילוסופיה בפריז וכתב את עבודת הדוקטורט שלו בהנחייתו של רולאן בארת.

בשנת 1977 הוא נודע בזכות ספרו "Le nouveau désordre amoureux" ("הפרעת האהבה החדשה"), שנכתב יחד עם אלן פינקלקראוט. מדובר בעיקר בדחייתה של "מהפכה המינית" הקשורה לשם וילהלם רייך, כפי שנטען במקביל גם על ידי מחברים אחרים, כמו הפילוסוף מישל פוקו. ברוקנר ערך פולמוס נגד רעיונותיו של רייך<ref>[http://www.lsr-projekt.de/ הכוונה היא לרעיונות המוקדמים של רייך], כלומר הפרוידו-מרקסיסטים.</ref> על "עריצות איברי המין". לשיטתו: רייך "רצה לציין הפרעה. למעשה, הוא רק נתן מתיחת פנים לשעבוד ישן מאוד."<ref>ע"פ. כל הפרק הראשון תאווה גלויה או חוזה האורגזמה, עמ' 13–54 passim</ref> מאוחר יותר, בשנת 1997, הוא תיאר זאת כ"אחת התגליות החשובות ביותר של הדור שלנו" ש"אפילו משוחרר מיניות יכול להפוך לדכאנית". <ref>ראיון עם מרקו מרטין, עירייה. פורום לפוליטיקה, כלכלה ותרבות, 2, 1997, עמ’ 21</ref>

ב-2007 ניהל ברוקנר דיון ציבורי עם חוקר מדעי המדינה הבריטי טימותי גרטון אש, בו האשים אותו בכך שהוא נותן למוסלמים החיים באירופה תפקיד מיוחד ובעמידה על רב-תרבותיות שמחלישה את הליברליזם המערבי. בהקשר זה, דיבר ברוקנר על פרדוקס הרב-תרבותיות: הוא מעניק יחס שווה לכל הקהילות, אך לא לאנשים המרכיבים אותן, כי הוא מונע מהם את החופש להתנתק מהמסורות שלהם. במקום זאת: הכרה בקבוצה, דיכוי הפרט. העדפת מסורת בניגוד לרצונם של כל מי שמשאיר מאחור מנהגים ומשפחה, למשל בגלל שהם רוצים לחיות אהבה לפי הרעיונות שלהם.<ref>ברוקנר: פונדמנטליזם של הנאורות או גזענות של האנטי-גזענים? </ref>

כיורשו של ברנרד פיבוט, הוא חבר ב"אקדמיה גונקור" מאז 2019, המעניקה מדי שנה את הפרס הספרותי הצרפתי החשוב ביותר פרס גונקור.

== ספריו ==
* "הפרעת האהבה החדשה", 1977, עם אלן פינקלקראוט
* ירח מר. (Lunes de fell) רומן. 1981 עובד לסרט "ירח מר" בידי רומן פולנסקי.
* יבבותיו של האדם הלבן. אירופה והעולם השלישי. 1986
* המלנכוליה הדמוקרטית 1991
* הילד האלוהי, 2005
* עריצות האשמה,<ref>אורי שרגיל. [https://www.news1.co.il/Archive/003-D-132966-00.html אנושות 'ביום מחלה וכאב אנוש']. ניוז 1. 13 במרץ 2019</ref>2006
* פרדוקס האהבה, 2012
* גזענות מדומיינת. איסלומופביה ואשמה 2018

== קישורים חיצוניים ==

* אלדד בק, [https://www.israelhayom.co.il/article/758591 נביא הזעם]. ישראל היום. 7 במאי 2020
* אונברסיטת בן-גוריון. [https://in.bgu.ac.il/pages/events/Love-Paradox.aspx פתיחת התערוכה: פרדוקס האהבה בגלריית טרומפלדור]. 17 בנובמבר 2022
* דניאל פייפס, [https://he.danielpipes.org/article/17098 האלימות האיסלמית היא שתקבע את גורלה של אירופה]. 10 באוקטובר 2016

== הערות שוליים ==

קטגוריה:פילוסופים צרפתים
קטגוריה:סופרים צרפתים
קטגוריה:צרפתים שנולדו ב-1948
דואיטמה

דואיטמה (בספרדית: Duitama) היא עיר במחוז בויאקה בקולומביה הממוקמת כ-195 קילומטרים צפונית־מזרחית לבוגוטה ו-50 קילומטרים צפון־מזרחית לבירת המחוז טונחה. גובה העיר הוא כ-2590 מטר מעל פני הים והטמפרטורה הממוצעת היא 16 מעלות צלזיוס.

== היסטוריה ==
דואיטמה נקראה טרם הכיבוש הספרדי טונדמה. בשנת 1536 הקונקיסטאדור הספרדי גונסאלו חימנס דה קסדה עבר בעיר על מנת לחקור ולכבוש את האזור.

דואיטמה המודרנית נוסדה ב-1819, לאחר שסימון בוליבר כבש את האזור מידי הספרדים. דואיטמה הייתה חקלאית בשנותיה הראשונות, שצמחה לאחר חנוכת תחנת הרכבת ב-1923. משנת 1950 ואילך העיר עברה תהליכי תיעוש. בשנת 1995, דויטמה הייתה העיר השנייה באמריקה הלטינית שאירחה את אליפות העולם באופני כביש.

== גלריה ==
<gallery>
קובץ:STA60015.JPG|פלאסה ליברטדורס
קובץ:MONUMENTO AL TORERO CESAR RINCON.jpg|אנדרטה ללוחם השוורים ססאר רינקון (César Rincón)
קובץ:Iglesia La Trinidad, Duitama.jpg|כנסיית לה טרינידד
קובץ:Iglesia Duitama boy col.jpg|הקתדרלה של דואיטמה
</gallery>

== קישורים חיצוניים ==

* 
* 

קטגוריה:יישובים שהוקמו ב-1819
קטגוריה:קולומביה: ערים
פנאיוטיס קאלאיצאקיס

פנאיוטיס קאלאיצאקיס (ביוונית: Παναγιώτης Καλαϊτζάκης; נולד ב-2 בינואר 1999) הוא כדורסלן יווני המשחק בעמדות הקלע והסמול פורוורד בפנאתינאיקוס מליגת העל היוונית בכדורסל והיורוליג.

== קריירה מקצועית ==
לאחר ששיחק במועדוני הנוער של אריס סלוניקי החל קאלאיצאקיס את הקריירה המקצוענית שלו בקבוצה הבוגרת של המועדון בעונת 2016/17 בליגת העל היוונית. הוא שוחרר מהקבוצה ב-15 ביולי 2018 והצטרף להולארגוס שעלתה לליגת העל.

ב-28 באוגוסט 2019 חתם יחד עם אחיו התאום גאורגיוס קאלאיצאקיס בנבז'יס מה-LKL הליטאית.

ב-16 במרץ 2021 חתם בלייטקבליס הליטאית. במהלך עונת רשם קאלאיצאקיס ממוצעים של 10.5 נקודות, 4.2 ריבאונדים, 2.9 אסיסטים ו-1.6 חטיפות בליגה המקומית, וכן 13 נקודות, 2.8 ריבאונדים, 2.8 אסיסטים ו-1.6 חטיפות ביורוקאפ.

ב-2 ביולי 2022 הוא חתם לשנתיים עם אופציה לשנה נוספת בפנאתינאיקוס מליגת העל היוונית בכדורסל והיורוליג. בעונת הוא קלע בממוצע 5.4 נקודות למשחק בליגה ו-2.4 נקודות ביורוליג. ב-26 במאי זכה עם הקבוצה באליפות היורוליג לאחר ניצחון בגמר 95–80 על ריאל מדריד.

== קריירה בנבחרת הלאומית ==
קאלאיצאקיס היה חבר בנבחרות הצעירות של יוון, ושיחק באליפות אירופה בכדורסל עד גיל 18 2017 ובאליפות אירופה בכדורסל עד גיל 20 2018 ו-2019 במדי נבחרת העתודה של יוון.

ב-2023 ערך את הופעת הבכורה שלו בנבחרת הבוגרת במסגרת גביע העולם בכדורסל 2023.

== חיים אישיים ==
אחיו התאום של פנאיוטיס, גאורגיוס קאלאיצאקיס, גם הוא כדורסלן מקצועי. הם היו שיחקו יחד בנבז'יס ובפנאתינאיקוס.

== קישורים חיצוניים ==

*[https://www.fiba.basketball/en/player/218032/Panagiotis-Kalaitzakis פרופיל], באתר פיב"א החדש

== הערות שוליים ==

קטגוריה:כדורסלני פנאתינאיקוס
קטגוריה:כדורסלני אריס סלוניקי
קטגוריה:כדורסלנים יוונים
קטגוריה:כדורסלני נבחרת יוון
קטגוריה:יוונים שנולדו ב-1999
תרגום הברית החדשה והתנ"ך לעברית

תרגומי הברית החדשה לעברית נערכו מהטקסטים המקוריים הכתובים ביוונית קוינה או מתרגומי ביניים. מהתנ"ך בוצעו תרגומים אחדים של קטעים הכתובים בשפה הארמית המקראית ותרגומים מלאים של התנ"ך מעברית מקראית לעברית מודרנית. כמו כן בוצעו תרגומים לעברית של הספרים החיצוניים שנשתמרו ביוונית, בארמית ובלטינית.

== התנ"ך ==

התנ"ך נכתב בשפה העברית המקראית, וכולל מספר קטעים הכתובים בשפה הארמית המקראית: ספר דניאל פרקים ב'-ז' ואוסף תעודות המובא בספר עזרא. במשך השנים פורסמו מספר תרגומים לעברית של הקטעים הכתובים בארמית, וכן תרגומים מעברית מקראית לעברית מודרנית.

== הספרים החיצוניים ==

הספרים החיצוניים הם ספרים שלא נכללו בנוסח המסורה. חלקם בעלי אופי כיתתי כמו ספר היובלים, מלחמת בני אור בבני חושך, חזון עזרא, וחלקם בעלי אופי הקרוב ברוחו ליהדות הפרושית, כמו ספר משלי בן סירא. חלק מן הספרים החיצוניים נכללו בכתבי הקודש של כמה מן הזרמים הנוצריים. הספרים החיצוניים הגיעו אלינו בעיקר בשפה היוונית, בנוסח שנמצא בתרגום השבעים ונשמר על ידי הכנסייה הנוצרית. חלקם הגיע רק בתרגומים (משניים) מיוונית לשפות אחרות, כגון לטינית, ארמית נוצרית או שפת געז. במשך השנים תורגמו רבים מהספרים החיצוניים לעברית.

== הברית החדשה ==

במשך השנים תורגמו ספרי הברית החדשה לעברית פעמים רבות, הן על ידי נוצרים והן על ידי יהודים.

קטגוריה:הספרים החיצוניים
קטגוריה:תרגומי המקרא
קטגוריה:מהדורות של התנ"ך
קטגוריה:תרגום
קטגוריה:הברית החדשה
בואנוונטורה (קולומביה)

בואנוונטורה (בספרדית: Buenaventura) היא עיר נמל במחוז ואיה דל קאוקה שבקולומביה. העיר מהווה לנמל הראשי של קולומביה באוקיינוס השקט.<ref></ref> העיר ממוקמת כ־ מהעיר הגדולה ובירת המחוז סנטיאגו דה קאלי. אוכלוסיית העיר, נכון לשנת 2018, עומדת על כ־424,000 תושבים. זוהי אחת הערים הגשומות ביותר בעולם, עם כ-6,000–7,000 מילמטרים של גשם מדי שנה.

העיר נוסדה ב־14 ביולי 1540 על ידי חואן דה לדרירוס. העיר נהרסה על ידי אינדיאנים לפני שנת 1600 ומאוחר יותר נבנתה מחדש. בואנוונטורה שגשגה לאחר פתיחת תעלת פנמה ב־1914.

== דמוגרפיה ==
לבואנוונטורה ישנה היסטוריה ידועה לשמצה הנגועה במלחמת האזרחים בקולומביה, סחר בסמים, אלימות ופעילות של קבוצות גרילה.<ref></ref> בשנים 2008–2010 הוכפל מספר מקרי הרצח שדווחו בעיר. בשנת 2010, שיעור הרציחות בבואנוונטורה עמד על כ-175.2 מקרי רצח לכל 100,000, פי 5 מהממוצע הארצי.<ref></ref>

על פי מפקד האוכלוסין מ-2018 ההרכב האתני הוא:<ref></ref>
* אפרו-קולומביאניים: 220,318 תושבים (85.25%)
* לבנים ומסטיסים: 29,825 תושבים (11.54%)
* אחרים/לא ידוע/ מעורב: 8,286 תושבים (3.21%)
* ילידים: 3,919 תושבים (1.52%)
* צוענים: 13 תושבים (0.01%)

== קישורים חיצוניים ==

* 
* 

== הערות שוליים ==

קטגוריה:קולומביה: ערי נמל
קטגוריה:יישובים שהוקמו במאה ה-16
חובת הצבעה

מפה המציגה את חובת ההצבעה לפי מדינות
חובת הצבעה היא הדרישה במדינות (או ישויות) מסוימות שאזרחים בעלי זכות בחירה יצביעו בבחירות. חלק מהמדינות (או ישויות) מטילות עונשים על מי שלא יצביע ללא סיבה מוצדקת. בחירת מפלגה איננה חובה, שכן ניתן להצביע באופן מחאתי, והצבעות אלו עדיין ייספרו.

מבחינה טכנית, חובת הצבעה היא נוהג המחייב רק את האזרחים להגיע למקום הקלפי כדי למחוק את שמם מרשימת הבוחרים. מאחר שההצבעה החשאית, ניתן לאלץ אנשים רק לבוא ולהצביע, בין אם הם בוחרים להצביע ובין אם לא.<ref></ref>

נכון לדצמבר 2021, לפי ספר העובדות העולמי, ל-21 מדינות (או ישויות) ברחבי העולם יש חובת הצבעה,<ref>The current listing appears to reflect the situation as of December 2021. [https://www.cia.gov/the-world-factbook/field/suffrage The World Factbook - Field Listing: Suffrage] .</ref> כאשר חלקן לא אוכפות את חובת ההצבעה:
* 
* 
* 
* 
* 
* 
* 
* 
* 
* 
* 
* (בחסות )
* 
* 
* ()
* 
* - לא נאכף בפועל
* - לא נאכף בפועל
* - לא נאכף בפועל
* - לא נאכף בפועל
* - לא נאכף בפועל
* - לא נאכף בפועל
* - לא נאכף בפועל
* - לא נאכף בפועל

במדינות (או ישויות) הבאות הייתה חובת הצבעה:
* (בתקופת הרפובליקה הסוציאליסטית העממית של אלבניה; 1946–1990/1991)
* (1924–1992)
* (2016)
* (1980–2012)
* (1960–2017)
* (הופסק ב-2010; לא נאכף בפועל)
* (הופסק ב-2014)
* (הופסק ב-1990)
* (1945–1993)
* (הופסק ב-1996)
* (1917–1967)
* 
* (הופסק ב-2018)
* (בתקופת שלטונו של פרדיננד מרקוס; 1965–1986)
* (1933; לא נאכף בפועל)
* (1907–1923; לא נאכף בפועל)
* (המאה ה-19; חובת ההצבעה היחידה שקיימת בשווייץ היא בשפהאוזן)
* (; 1777–1789)
* (הופסק ב-1993)

== ראו גם ==
* קמפיין המרצה

== לקריאה נוספת ==
<div class="mw-content-ltr">
* 
</div>

== קישורים חיצוניים ==
<div class="mw-content-ltr">
* [https://web.archive.org/web/20090612191446/http://www.idea.int/vt/compulsory_voting.cfm International Institute for Democracy and Electoral Assistance – Compulsory voting information]
* [https://web.archive.org/web/20190109031501/https://www.cia.gov/library/publications/the-world-factbook/fields/311.html Suffrage – The CIA World Factbook]
* [http://www.compulsoryvoting.org Compulsory Voting, Not]
* [http://www.aec.gov.au/pdf/voting/compulsory_voting.pdf – Australian Electoral Commission – Electoral Backgrounder – Compulsory Voting]
* [http://www.aec.gov.au – Australian Electoral Commission] Australian Electoral Commission
* [https://web.archive.org/web/20110607234845/http://www.essex.ac.uk/ECPR/events/jointsessions/helsinki/ws_list.aspx European Consortium for Political Research (ECPR) Sessions of Workshops 2007, Workshop No.7: Compulsory Voting: Principle and Practice – academic conference papers on compulsory voting]
</div>

== הערות שוליים ==

__NOTOC__

קטגוריה:הצבעה בבחירות
קטגוריה:בחירות
בלאק פאוור

ממוזערבלאק פאוור (באנגלית: Black Power) היא סיסמה פוליטית המעודדת הגדרה עצמית והעצמת אנשים שחורים.<ref>Scott, James. Wilson. (1976). The black revolts: racial stratification in the U.S.A. : the politics of estate, caste, and class in the American society. Cambridge, Mass: Schenkman Pub.</ref> הסיסמה בשימוש בעיקר (אך לא רק) על ידי פעילים אפרו-אמריקאים בארצות הברית.<ref>Ogbar, J. O. G. (2005). Black Power: radical politics and African American identity. Reconfiguring American political history. Baltimore, Maryland: Johns Hopkins University Press, p. 2.</ref> תנועת הבלאק פאוור פעלה בארצות הברית מסוף שנות ה-60 עד לשנות ה-80 של המאה ה-20, והדגישה גאווה גזעית ויצירת מוסדות פוליטיים ותרבותיים שחורים כדי לטפח ולקדם את הקהילה השחורה בארצות הברית.<ref>Appiah, Anthony and Henry Louis Gates Jr. (1999). Africana: The Encyclopedia of the African and African American Experience. New York: Basic Civitas Books, p. 262. </ref>

הבסיס של הסיסמה הפוליטית הוא אידאולוגיות שונות שמטרתן להשיג הגדרה עצמית עבור אנשים שחורים בארצות הברית, על אף קיומם של גורמים חברתיים המונעים זאת.<ref></ref> במובנו הפוליטי המקורי, הסיסמה מבטאת מגוון של מטרות פוליטיות, מהגנה עצמית לוחמנית נגד דיכוי גזעני ועד להקמת מוסדות חברתיים וכלכלה עצמאית, לרבות חנויות ספרים, קואופרטיבים, חוות חקלאיות וכלי תקשורת בבעלותם של אנשים שחורים.<ref></ref><ref></ref><ref></ref><ref></ref> עם זאת, התנועה ספגה ביקורת על כך שהיא מתנכרת לתנועה האפרו-אמריקאית לזכויות האזרח המרכזית ותמיכתה בבדלנות שחורה.<ref name=":1"></ref><ref name=":2"></ref>

== ראו גם ==
* לאומיות שחורה
* לאומנות לבנה
* עליונות לבנה

== לקריאה נוספת ==
<div class="mw-content-ltr">
* 
* 
* Breitman, George. [https://web.archive.org/web/20060623061609/http://www.marxists.org/history/etol/document/swp-us/bpower.htm In Defense of Black Power]. International Socialist Review, January–February 1967. Transcription by Andrew Pollack for the [http://www.marxists.org/history/etol/index.htm Encyclopaedia of Trotskyism On-Line].
* Brown, Scot, Fighting for US: Maulana Karenga, the US Organization, and Black Cultural Nationalism, New York: New York University Press, 2003.
* Carmichael, Stokely/ Hamilton, Charles V., and Ture, Kwame: Black Power. The Politics of Liberation in America. New York: Vintage Books, 1967.
* Frazier, Nishani (2017). Harambee City: Congress of Racial Equality in Cleveland and the Rise of Black Power Populism. Arkansas University Press. .
* Goldstein, Brian D., "'The Search for New Forms': Black Power and the Making of the Postmodern City," Journal of American History, vol. 102, no. 2 (Sept. 2016), pp. 375–399.
* Ogbar, Jeffrey O. G. Black Power: Radical Politics and African American Identity. Baltimore, MD: Johns Hopkins University Press, 2004.
* Salas, Mario Marcel. Patterns of Persistence: Paternal Colonialist Structures and the Radical Opposition in the African American Community in San Antonio, 1937–2001. Masters' thesis. University of Texas at San Antonio.
</div>

== קישורים חיצוניים ==

* 

== הערות שוליים ==

קטגוריה:הקהילה האפרו-אמריקאית: היסטוריה
קטגוריה:תרבות אפרו-אמריקאית
קטגוריה:סיסמאות
קטגוריה:האדם השחור
לה קרוס (ויסקונסין)

לה קרוס (באנגלית: La Crosse) היא עיר במדינת ויסקונסין שבארצות הברית. העיר ממוקמת לצד נהר המיסיסיפי, והיא הגדולה באזור מערבי זה של ויסקונסין, עם כ-52,680 תושבים (נכון ל-2020).<ref name="2020 Census (City)"></ref> שטח העיר הוא כ-61 קילומטרים רבועים.

לה קרוס נחשבת למרכז אזורי מבחינה טכנולוגית, רפואית, חינוכית, תעשייתית ותחבורתית. יש בעיר מספר מוסדות אקדמיים בולטים הכוללים את אוניברסיטת ויסקונסין-לה קרוס, אוניברסיטת ויטרבו והקולג' הטכנולוגי המערבי.

== היסטוריה ==
האירופאים הראשונים שהגיעו לאזור לה-קרוס היו סוחרי פרוות צרפתים שנסעו בנהר המיסיסיפי בסוף המאה ה-17. ההתיישבות האירופאית הראשונה בלה קרוס החלה בשנת 1841 על ידי סוחרי פרוות. בשנים שלאחר מכן העבתה ההתיישבות הכפרית באזור זה. ב-1844 התיישבה בלה קרוס קהילה מורמונית קטנה. ב-1855 כבר התגוררו בלה-קרוס כמעט 2,000 תושבים, מה שהוביל להתאגדותה כעיירה ב-1856. העיר גדלה אפילו יותר מהר לאחר חיבורה למילווקי ברכבת ב-1858. גורם נוסף לשגשוג הוא תעשיית העצים המקומית. תעשיית העצים והרכבת גרמנו לכך שבמהלך המחצית השנייה של המאה ה-19, לה קרוס גדלה והפכה לאחת הערים הגדולות בוויסקונסין.<ref></ref>

בתחילת המאה ה-20 הפכה העיר למרכז חינוכי, עם שלושה מוסדות אקדמיים שהוקמו בעיר בשנים 1890–1912. בדומה לערים נוספות ברחבי ארצות הברית, הצמיחה הדמוגרפית בלה קרוס קפאה במחצית השנייה של המאה ה-20 כתוצאה מהתהליך הפרוור.

בשנת 2016, ראש העיר טים קבט וראש העיר לשעבר ג'ון מדינגר פרסמו התנצלות על האפליה שהתקיימה בעיר כנגד האפרו-אמריקאים.<ref></ref>

גם כיום, לה קרוס היא העיר הגדולה ביותר במערב ויסקונסין.

== דמוגרפיה ==
נכון ל-2020, מתגוררים בלה-קרוס כ-52,680 תושבים, בנוסף על 3,897 סטודנטים<ref name="2020-census-5540775"></ref>. צפיפות האוכלוסין היא 937.2 נפש לקילומטר רבוע בממוצע.

ההכנסה לחציונית השנתית לנפש היא 27,398 דולר, לעומת 46,438 דולר למשק בית ו-66,928 דולר למשפחה. ההכנסה החציונית השנתית לגברים היא $43,438, לעומת $37,215 לנשים. כ-7.9% מהמשפחות ו-22.9% מהאוכלוסייה היו מתחת לקו העוני, כולל 13.6% מאלו מתחת לגיל 18 ו-10.9% מבני 65 ומעלה.<ref name="2020-EconChar-5540775"></ref> מתוך האוכלוסייה בגיל 25 ומעלה, 93.9% הם בוגרי תיכון ו-36.5% הם בעלי תואר אקדמי.<ref name="2020-SocChar-5540775"></ref>

בעיר יש מגוון מסורות וקהילות דתיות הכוללות קתולים, פרוטסטנטים, אנגליקניים, אורתודוקסים, יהודים, אוניברסליזם אוניטריאני ומוסלמים. ההרכב הגזעי בעיר הוא:
* 85.6% לבנים
* 4.9% אסייתים
* 2.9% אפרו-אמריקאים
* 0.5% אינדיאנים
* 1.2% מגזעים אחרים
* 4.9% משני גזעים או יותר
* 3.2% היספנים

== פוליטיקה וממשל ==
העיר מנוהלת באמצעות מודל ראש עיר-מועצה. ראש העיר נבחר על ידי כלל תושבי העיר, בעוד ש-13 חברי המועצה נבחרים במחוזות בחירה.<ref></ref> ראש העיר הנוכחי (נכון ל-2022) הוא מיץ' ריינולדס.

מועמדי המפלגה הדמוקרטית ניצחו בלה-קרוס בכל מערכות הבחירות לנשיאות ארצות הברית מאז 1988,<ref></ref>והיא נחשבת כאחת הערים הדמוקרטיות ביותר בוויסקונסין.<ref></ref> לה-קרוס היא חלק ממחוז הקונגרס השלישי של ויסקונסין, המיוצג מאז 1997 על ידי הדמוקרט רון קיינד.
 
נמל התעופה האזורי לה קרוס מספק טיסות ישירות למיניאפוליס, דטרויט ושיקגו באמצעות חברת דלתא איירליינס. בנוסף על כך, גם חברות התעופה אמריקן איירליינס ואנבוי אייר פועלות בנמל תעופה זה.

== ערים תאומות ==
* 
* 
* 
* 

== קישורים חיצוניים ==

* 
* 

== הערות שוליים ==

קטגוריה:ויסקונסין: ערים
קטגוריה:יישובים שהוקמו ב-1842
נתנאל גרופ

נתנאל גרופ בע"מ היא חברה ציבורית ישראלית העוסקת בנדל"ן יזמי בישראל ובמנהטן ובנדל"ן להשקעה בישראל. החברה הוקמה בשנת 1970 על ידי אריה נתנאל ואחיו. מניות החברה ואיגרות חוב שלה נסחרות ב מאפריל 1993.

==היסטוריה==

בתחילת דרכה, רכשה קרקעות להשקעה בתל אביב ובחולון, ובנתה מבני מגורים בני 5–8 קומות.

בשנות ה-70–80 בנתה החברה מבני מגורים בתל אביב, בין היתר בהדר יוסף, ברחוב אלנבי, ברחוב דיזנגוף, בשיכון דן ובנווה צדק, והמשיכה לפעול גם בחולון, שם בנתה עשרות פרויקטים בקריית שרת וברחבי העיר.

בשנות ה-90 פעלה החברה בכל רחבי הארץ מחדרה ועד אילת.

==תחומי פעילות==
הקבוצה עוסקת בייזום ובנייה, התחדשות עירונית (פרויקטים של תמ"א 38) ומציעה דירות למגורים, נכסים מניבים (משרדים ובנייני מסחר) ובנוסף מובילה פרויקטים בחו"ל.

באמצעות חברה בת הרשומה בארצות הברית רכשה החברה בשנת 2021 קרקע במנהטן, עליה מתוכננת הקמת בניין בן 14 קומות.

== קישורים חיצוניים ==
* 

==הערות שוליים==

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1970
משה אסבאג

ספר 'פני משה' לרבי משה אסבאג
הרב משה אסבאג (סביב ה'תק"כ, 1760 - תשרי ה'תקפ"ה, 1824) היה מקובל, פוסק הלכה ודרשן, ראש ישיבה, אב בית הדין ורבה של מרקש במאה התשע עשרה.

== קורות חייו ==
נולד במרקש לאביו הרב שלמה שכיהן כרבה של העיר. למד בצעירותו אצל חכמי מרקש. לפני שנת ה'תקס"ב, התמנה לדיין בבית הדין בעיר בראשותו של אביו. בשנים אלו נמנה עם הדרשנים והספדנים של העיר, ובין השאר הספיד את רבי אברהם פינטו.<ref>ראו בספרו 'פני משה' דרוש להספד רבי אברהם פינטו.</ref> עם פטירת אביו בשנת ה'תק"פ, שנה שבה נפטרו דיינים ותיקים נוספים בעקבות מגפה, החל לשמש כאב בית הדין ורבה של העיר עד לפטירתו. חביריו לבית הדין בראשותו, היו הרבנים: אברהם אסולין, אברהם פינטו (הקטן), דוד צבאח, מימון פינטו, וגיסו הרב אלעזר חזן.<ref>שטר כתב יד משנת תקפ"ג.</ref>

רבי משה היה גבאי הצדקה של תלמידי החכמים, ולעיתים ערך מגבית בקרב יהודי הכפרים שבמחוז מרקש.<ref>מלכי רבנן בערכו.</ref> במקביל, היה ראש ישיבה.<ref>ראו משכיל לדוד צבאח (עמ' קלד, קמא).</ref>

רבי משה עסק בקבלה, והיה מקובל כאביו.<ref>ע"פ נוסח מצבתו בספר 'מצבות מראכש' עמ' 462.</ref>

נפטר במרקש בחודש תשרי ה'תקפ"ה. שלשת בניו נמנו על חכמי מרקש: רבי יוסף, רבי יהודה ורבי ברוך.

== חיבוריו ==
*פסקי דין - מקבץ מהם ראו אור בספר 'תורת מראכש', חלק 'תשובות חכמי מראכש', מכון פי ישרים תשפ"א.
*חידושים והגהות על השולחן ערוך - בכתב יד.<ref>ראו בפסק דין של חכמי צווירא שנדפס בשו"ת דבר שמואל עמאר חושן משפט סימן ב', שציינו לכתביו אלו.</ref>
*טעמי הלכות - על שולחן ערוך יורה דעה, בכתב יד.
*פני משה - דרשות ודרושים על התורה. נדפס בספר 'תורת מראכש' על התורה, על ידי מכון פי ישרים.

== הערות שוליים ==

קטגוריה:מרקש: רבנים
קטגוריה:נפטרים ב-1824
אופנבך (צמד)

אופנבך (בצרפתית: Ofenbach) הוא צמד מוזיקלי צרפתי שנוסד ב-2014, על ידי דוריאן לאודוויק וסזאר דה רומל.<ref name=":0"></ref><ref></ref><ref></ref>

== היסטוריה ==
דוריאן לאודוויק וסזאר דה רומל הכירו אחד את השני כשלמדו יחדיו בבית ספר.<ref></ref> כשהיו בני 13, הם הקימו יחדיו להקת רוק עצמאית.<ref></ref> הם טוענים כי השפעותיהם המוזיקליים הם סופרטרמפ, הרולינג סטונז, ולד זפלין.<ref name=":2"></ref>

הלהקה נקראת על שם המלחין הצרפתי, ז'אק אופנבך, לאחר שמצאו פרטיטורה שלו בביתם.

ב-25 בנובמבר 2016, הצמד הוציא את הסינגל "Be Mine".

ב-25 באוגוסט 2017, הצמד הוציא, בשיתוף פעולה עם ניק ווטרהאוס , את הסינגל "Katchi".

ב-24 באוגוסט 2018, הצמד הוציא, בשיתוף פעולה עם בנג'מין אינגרוסו, את הסינגל "Paradise".

ב-12 באפריל 2019, הצמד הוציא את המיני-אלבום הראשון שלהם, Ofenbach.

ב-8 במאי 2020, הצמד הוציא, בשיתוף פעולה עם קווטרהאד ונורמה ז'אן מרטין , את הסינגל "Head Shoulders Knees & Toes".

ב-8 בינואר 2021, הצמד הוציא, בשיתוף פעולה עם לקיו, את הסינגל "Wasted Love".

ב-17 בספטמבר 2021, הצמד הוציא, בשיתוף פעולה עם אלה הנדרסון, את הסינגל "Hurricane".

== קישורים חיצוניים ==

* 

== הערות שוליים ==

קטגוריה:תקליטנים צרפתים
קטגוריה:להקות צרפתיות
קטגוריה:להקות שהוקמו בשנת 2014
פוסגסוגה

פוסגסוגה (בספרדית: Fusagasugá) היא עיר במחוז קונדינמרקה שבמרכז קולומביה. בעיר מתגוררים (נכון ל-2015) כ-108,157 תושבים.<ref name="incoder" /> שטח העיר הוא .<ref name="incoder"></ref>

פוסגסוגה ממוקמת כ-56 קילומטרים מהבירה בוגוטה. גובהו הוא מעל פני הים, והטמפרטורה הממוצעת היא 20 מעלות צלזיוס (68 מעלות פרנהייט).

== היסטוריה ==
באזור פוסגסוגה חיו ככמה מאות ילידים עם הגעת הספרדים במאה ה-16, אך אין עליהם הרבה פרטים. פוסגסוגה המודרנית נוסדה בפברואר 1592 על ידי כמרים ספרדים, ובשנת 1560 כבר פעלו בכפר בית חולים וכנסייה.

בשנת 1852 הפכה פוסגסוגה לחלק ממחוז טקוונדמה. בית הקברות הראשון בעיר נפתח ב-1822, ואילו בתי קברות נוספים נפתחו ב-1852 וב-1910.

במהלך מלחמת העולם השנייה שימש מלון בעיר כמחנה מעצר לאזרחי מדינות הציר.

== דמוגרפיה ==
פוסגסוגה מאופיינת בצמיחה דמוגרפית מהירה, בשל האקלים שנוח יחסית והמיקום הסמוך לבוגוטה. לפי מפקד האוכלוסין מ-2005, בעיר מתגוררים כ-107,259 תושבים, מתוכם 85,008 באזור העירוני, ו-22,251 בכפרים שמסביב לעיר. הגברים מהווים 48.1% מהתושבים, לעומת 51.9% נשים.<ref name="RepDane"></ref>

התפתחות האוכלוסייה:
* 1987 - 63,886
* 1993 - 82,003
* 2005 - 108,949
* 2015 - 134,523

== פוליטיקה וממשל ==
מועצת העיר מונה 17 חברים וראש העיר בפועל הוא לואיס סיפואנטס. פוסגסוגה נחשבת למעוז המפלגה הליברלית, ששולטת בראשות העיר מאז 1986.

== כלכלה ==
בשנת 2007 דורגה העיר במקום העשירי במחוז מבחינה כלכלית. התמ"ג המוערך ב-2007 הוא 544,984 מיליון דולר.<ref name="Work"></ref> רוב הכלכלה מבוססת על חקלאות ובנייה. מלבד מגזרים אלו, חלה צמיחה מהירה בענף השירותים, החינוך, הבריאות, הבילוי והתיירות.

== קישורים חיצוניים ==

* 

== הערות שוליים ==

קטגוריה:קולומביה: ערים
קטגוריה:יישובים שהוקמו במאה ה-16
Katchi

"Katchi" (בעברית: קאצ'י) הוא סינגל של הצמד הצרפתי, אופנבך, בשיתוף פעולה עם הזמר-יוצר האמריקאי, ניק ווטרהאוס . הסינגל מהווה רמיקס לשיר המקורי של ווטרהאוס, שיצא ב-2016. הסינגל יצא, על ידי חברות התקליטים Ofenbach Music ווורנר מיוזיק גרופ, ב-25 באוגוסט 2017.

נכון לאוקטובר 2022, השיר הושמע למעלה מ-170 מיליון פעמים ביוטיוב,<ref></ref> ולמעלה מ-183 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטריה (IFPI Austria)
|פלטינה
|30,000
|-
!קנדה (Music Canada)
|זהב
|40,000
|-
!צרפת (SNEP)
|יהלום
|233,333
|-
!גרמניה (BVMI)
|פלטינה
|400,000
|-
!איטליה (FIMI)
|2× פלטינה
|100,000
|-
!פולין (ZPAV)
|3× פלטינה
|60,000
|-
!שווייץ (IFPI Switzerland)
|פלטינה
|20,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד הסינגלים של SNEP
אאו טנאקה

אאו טנאקה (ביפנית: 田中碧; נולד ב-10 בספטמבר 1998 בקווסאקי שביפן) הוא כדורגלן יפני המשחק בעמדת הקשר בלידס יונייטד מהצ'מפיונשיפ ובנבחרת יפן.

== קריירת מועדונים ==
טנאקה גדל במחלקת הנוער של קווסאקי פרונטלה. הוא ערך 79 הופעות ליגה במדי הקבוצה הבוגרת של המועדון במסגרת ליגת העל היפנית, בהן הבקיע שבעה שערים.

ב-26 ביוני 2021 הושאל טנאקה למשך עונה אחת לפורטונה דיסלדורף מהבונדסליגה השנייה. ב-20 באוגוסט ערך את הופעת הבכורה שלו במועדון, בתיקו 2-2 מול הולשטיין קיל במסגרת המחזור הרביעי בליגה לעונת . ב-8 באפריל 2022 הבקיע את שער הבכורה שלו במועדון, בניצחון 0–3 על הנזה רוסטוק במסגרת המחזור ה-29 בליגה. בסך הכול ערך 29 הופעות ליגה במהלך תקופת ההשאלה במועדון, בהן הבקיע שער אחד. ב-28 באפריל חתם על חוזה קבוע לשלוש עונות במועדון.

ב-30 באוגוסט 2024 הודיעה לידס יונייטד על החתמתו של טנאקה על חוזה לארבע שנים. ב-31 באוגוסט ערך הופעת בכורה כשנכנס כמחליף בניצחון 0–2 על האל סיטי.

== קריירה בינלאומית ==
ב-14 בדצמבר 2019 ערך טנאקה את הופעת הבכורה שלו בנבחרת יפן, בניצחון 0–5 על נבחרת הונג קונג במסגרת אליפות מזרח אסיה .

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שש הופעות בטורניר, בו סיימה נבחרתו במקום הרביעי.

ב-12 באוקטובר 2021 הבקיע את שער הבכורה שלו בנבחרת, בניצחון 1–2 על נבחרת אוסטרליה במסגרת מוקדמות מונדיאל 2022.

נכלל בסגל נבחרת יפן לטורניר מונדיאל 2022.

== תארים ==
;קווסאקי פרונטלה
* אליפות יפן (3): 2017, 2018, 2020
* גביע הקיסר (1): 2020
* גביע הליגה היפנית (1): 2019
* הסופר קאפ היפני (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני פורטונה דיסלדורף
קטגוריה:כדורגלני לידס יונייטד
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:כדורגלנים יפנים באולימפיאדת טוקיו (2020)
קטגוריה:יפנים שנולדו ב-1998
דאיזן מאדה

דאיזן מאדה (ביפנית: 前田 大然; נולד ב-20 באוקטובר 1997 באוסקה שביפן) הוא כדורגלן יפני המשחק בעמדת קשר הכנף בקבוצת סלטיק מליגת העל הסקוטית ובנבחרת יפן.

== קריירת מועדונים ==
דאיזן מאדה החל את הקריירה המקצוענית שלו במצומוטו ימאגה במסגרת ליגת המשנה היפנית, ובהמשך שיחק במועדון במסגרת ליגת העל היפנית. בסך הכל ערך 55 הופעות ליגה במדי המועדון, בהן הבקיע שמונה שערים.

ב-6 בינואר 2017 הושאל מאדה למיטו הוליהוק מליגת המשנה היפנית למשך עונת . הוא ערך 36 הופעות ליגה במדי המועדון, בהן הבקיע 13 שערים.

ב-21 ביולי 2019 הושאל מאדה למשך עונה אחת למאריטימו מליגת העל הפורטוגלית. ב-11 באוגוסט ערך את הופעת הבכורה שלו במועדון, בתיקו 1-1 נגד ספורטינג ליסבון במסגרת המחזור הראשון בליגה לעונת . ב-25 באוגוסט הבקיע את שער הבכורה שלו במועדון, בהפסד 3-2 לטונדלה במסגרת המחזור השלישי בליגה. בסך הכל ערך 23 הופעות ליגה במדי המועדון, בהן הבקיע שלושה שערים.

ב-3 באוגוסט 2020 הושאל מאדה ליוקוהמה אף. מרינוס מליגת העל היפנית עד לתום עונת . הוא ערך 23 הופעות ליגה במדי המועדון במהלך תקופת ההשאלה, בהן הבקיע שלושה שערים. בתום העונה חתם על חוזה קבוע במועדון. בעונת ערך מאדה 36 הופעות ליגה, בהן הבקיע 23 שערים, וסיים כמלך השערים של ליגת העל היפנית, יחד עם לאנדרו דמיאו.

ב-31 בדצמבר 2021 הושאל מאדה עד לתום עונת לסלטיק מליגת העל הסקוטית. ב-17 בינואר 2022 ערך מאדה את הופעת הבכורה שלו במועדון, בניצחון 2-0 על היברניאן במסגרת המחזור ה-21 בליגה. במשחק זה הבקיע את שער הבכורה שלו במועדון. בסך הכל ערך מאדה 16 הופעות ליגה במהלך תקופת ההשאלה במועדון, בהן הבקיע שישה שערים. בתום העונה חתם על חוזה קבוע במועדון.

== קריירה בינלאומית ==
מאדה היה חלק מסגל נבחרת יפן לטורניר קופה אמריקה 2019, וערך שתי הופעות בטורניר. ב-17 ביוני 2019 ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת שלב הבתים של הטורניר.

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שלוש הופעות בטורניר, בו סיימה נבחרתו במקום הרביעי. הוא הבקיע שער אחד בטורניר.

ב-10 ביוני 2022 הבקיע מאדה את שער הבכורה שלו בנבחרת, בניצחון 4-1 על נבחרת גאנה במשחק ידידות.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

== תארים ==
;סלטיק
* אליפות סקוטלנד (1): 2021/2022

;אישיים
* מלך השערים של ליגת העל היפנית (1): 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני מאריטימו
קטגוריה:כדורגלני יוקוהמה אף. מרינוס
קטגוריה:כדורגלני סלטיק
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בפורטוגל
קטגוריה:ספורטאים זרים בסקוטלנד
קטגוריה:יפנים שנולדו ב-1997
יוקי סומה

יוקי סומה (ביפנית: 相馬 勇紀; נולד ב-25 בפברואר 1997 בטוקיו שביפן) הוא כדורגלן יפני המשחק בעמדת קשר הכנף בקבוצת נגויה גראמפוס מליגת העל היפנית ובנבחרת יפן.

== קריירת מועדונים ==
סומה משחק בקבוצה הבוגרת של נגויה גראמפוס מליגת העל היפנית החל מעונת .

ב-7 באוגוסט 2019 הושאל סומה לקאשימה אנטלרס מליגת העל היפנית עד לתום עונת . הוא ערך חמש הופעות ליגה במדי המועדון, בהן הבקיע שער אחד. בתום תקופת ההשאלה חזר סומה לנגויה גראמפוס.

== קריירה בינלאומית ==
ב-10 בדצמבר 2019 ערך סומה את הופעת הבכורה שלו בנבחרת יפן, בניצחון 2-1 על נבחרת סין במסגרת אליפות מזרח אסיה .

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שש הופעות בטורניר, בו סיימה נבחרתו במקום הרביעי.

ב-19 ביולי 2022 הבקיע סטמה את שערי הבכורה שלו בנבחרת, צמד שערים בניצחון 6-0 על נבחרת הונג קונג במסגרת אליפות מזרח אסיה .

נכלל בסגל נבחרת יפן לטורניר מונדיאל 2022.

== תארים ==
;נגויה גראמפוס
* גביע הליגה היפנית (1): 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:טוקיו: כדורגלנים
קטגוריה:כדורגלני נגויה גראמפוס
קטגוריה:כדורגלני קאשימה אנטלרס
קטגוריה:כדורגלני קאסה פיה
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:כדורגלנים יפנים באולימפיאדת טוקיו (2020)
קטגוריה:יפנים שנולדו ב-1997
מיקי ימאנה

מיקי ימאנה (ביפנית: 山根 視来; נולד ב-22 בדצמבר 1993 ביוקוהמה שביפן) הוא כדורגלן יפני המשחק בעמדת המגן הימני בקבוצת קווסאקי פרונטלה מליגת העל היפנית ובנבחרת יפן.

== קריירת מועדונים ==
ימאנה החל לשחק בקבוצה הבוגרת של שונאן בלמארה במסגרת ליגת המשנה היפנית בעונת . בתום העונה העפיל עם הקבוצה לליגת העל היפנית. בסך הכל שיחק במועדון במשך שלוש עונות, בהן ערך 100 הופעות ליגה והבקיע שלושה שערים.

ב-4 בינואר 2020 חתם ימאנה בקווסאקי פרונטלה מליגת העל היפנית.

== קריירה בינלאומית ==
ב-25 במרץ 2021 ערך ימאנה את הופעת הבכורה שלו בנבחרת יפן, בניצחון 3-0 על נבחרת קוריאה הדרומית במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת יפן לטורניר מונדיאל 2022.

== תארים ==
;שונאן בלמארה
* גביע הליגה היפנית (1): 2018

;קווסאקי פרונטלה
* אליפות יפן (2): 2020, 2021
* גביע הקיסר (1): 2020
* הסופר קאפ היפני (1): 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני קווסאקי פרונטלה
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:יפנים שנולדו ב-1993
ג'וניה איטו

ג'וניה איטו (ביפנית: 伊東 純也; נולד ב-9 במרץ 1993 ביוקוסוקה שביפן) הוא כדורגלן יפני המשחק בעמדת קשר הכנף בקבוצת סטאד ריימס מליגת העל הצרפתית ובנבחרת יפן.

== קריירת מועדונים ==
איטו החל את הקריירה המקצוענית שלו בוונטפורט קופו מליגת העל היפנית. הוא ערך 30 הופעות ליגה במדי המועדון, בהן הבקיע ארבעה שערים.

ב-8 בינואר 2016 חתם איטו בקאשיווה רייסול מליגת העל היפנית. הוא ערך 101 הופעות ליגה במדי המועדון, בהן הבקיע 19 שערים.

ב-31 בינואר 2019 הושאל איטו למשך עונה וחצי לראסינג גנק מליגת העל הבלגית. ב-30 במרץ 2020 חתם במועדון באופן קבוע. בסך הכך ערך 120 הופעות ליגה במדי המועדון, בהן הבקיע 27 שערים.

ב-29 ביולי 2022 חתם איטו בסטאד ריימס מליגת העל הצרפתית. ב-14 באוגוסט ערך את הופעת הבכורה שלו במועדון, בהפסד 2–4 לקלרמון פוט במסגרת המחזור השני בליגה לעונת 2022/2023. ב-28 באוגוסט הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור הרביעי בליגה.

== קריירה בינלאומית ==
ב-9 בדצמבר 2017 ערך איטו את הופעת הבכורה שלו בנבחרת יפן, בניצחון 0–1 על נבחרת קוריאה הצפונית במסגרת אליפות מזרח אסיה . ב-11 בספטמבר 2018 הבקיע את שער הבכורה שלו בנבחרת, בניצחון 0–3 על נבחרת קוסטה ריקה במשחק ידידות.

הוא היה חלק מסגל נבחרת יפן בטורניר גביע אסיה 2019, וערך חמש הופעות בטורניר, בו הפסידה נבחרתו בגמר נגד נבחרת קטר.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

== תארים ==
;ראסינג גנק
* אליפות בלגיה (1): 2018/2019
* הגביע הבלגי (1): 2020/2021
* הסופר קאפ הבלגי (1): 2019

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קאשיווה רייסול
קטגוריה:כדורגלני ראסינג גנק
קטגוריה:כדורגלני סטאד ריימס
קטגוריה:כדורגלני נבחרת יפן
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:יפנים שנולדו ב-1993
אופק 10

אופק 10 הוא לוויין צילום וריגול ישראלי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 10 שוגר מבסיס פלמחים על גבי משגר הלוויינים שביט, ב-9 באפריל 2014 והיה במסלולו עד יולי 2024.

== רקע ==
מנהלת החלל במפא"ת, יחידה 9900 באגף המודיעין וחיל האוויר הזמינו את אופק 10 מחטיבת מערכות טילים וחלל של התעשייה האווירית (הקבלן הראשי), חברת אלתא ומפעלים נוספים בחברה במטרה לשמש כמחליף של אופק 8. החברות תומר ורפאל ייצרו את מנועי טיל השיגור – שביט.<ref></ref>

== השיגור ==
השיגור לחלל התבצע בלילה שבין 9 ל-10 באפריל 2014, בשעה 22:15, באמצעות משגר הלוויינים שביט של מפעל מלמ, מבסיס פלמחים על ידי יחידת ניסוי טילים.<ref></ref>

== יכולות ==
התמונה שהלוויין מייצר מבוססת על מכ"ם. הלוויין משגר קרן מיקרוגל לקרקע וההחזר והשינויים בקרן המכ"ם שחוזרת ללוויין מאפשרים ליצור תמונה הדומה לתמונה שנוצרה במצלמה אלקטרואופטית. כך הלוויין יכול לייצר תמונות באור, בחושך, דרך עננים, וכמעט בכל תנאי מזג אוויר.

הייחודיות של הלוויין היא שהוא מבוסס מכ"ם, בניגוד לשאר לווייני אופק שהם לוויינים אופטיים (פרט לאופק 8 ו-13).<ref></ref>

אופק 10 דעך באטמוספירה ב-14 ביולי 2024.
== ראו גם ==
* לוויינים של צה"ל
* לוויינים ישראליים

== הערות שוליים ==

קטגוריה:לווייני ריגול
קטגוריה:התעשייה האווירית לישראל: לוויינים
קטגוריה:לוויינים ישראליים
קטגוריה:צילום על ידי לוויין
שוגו טאניגוצ'י

שוגו טאניגוצ'י (ביפנית: 谷口 彰悟; נולד ב-15 ביולי 1991 בקוממוטו שביפן) הוא כדורגלן יפני המשחק בעמדת הבלם בקבוצת קווסאקי פרונטלה מליגת העל היפנית ובנבחרת יפן.

== קריירת מועדונים ==
טאניגוצ'י משחק בקבוצה הבוגרת של קווסאקי פרונטלה מליגת העל היפנית החל מעונת .

== קריירה בינלאומית ==
ב-11 ביוני 2015 ערך טאניגוצ'י את הופעת הבכורה שלו בנבחרת יפן, בניצחון 4-0 על נבחרת עיראק במשחק ידידות.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

== תארים ==
;קווסאקי פרונטלה
* ליגת העל היפנית (4): 2017, 2018, 2020, 2021
* גביע הקיסר (1): 2020
* גביע הליגה היפנית (1): 2019
* הסופר קאפ היפני (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:יפנים שנולדו ב-1991
בבון קינדה

בבון קינדה (שם מדעי: Papio kindae) הוא מין של קוף בעל זנב מהסוג בבון החי באפריקה הטרופית שסביב יערות המיומבו שבאנגולה, הרפובליקה הדמוקרטית של קונגו, זמביה ואולי גם במערב טנזניה. מספר חוקרים רואים בו תת-מין של בבון צהוב, אך לאחרונה הוחלט להגדירו כמין עצמאי, בין השאר עקב פיצול האוכלוסייה שלו עם זו של הבבון הצהוב. הטקסון תואר ב-1919 בידי החוקר השוודי עיינר לנברג והוא קרוי על שם העיירה בה תואר בדרום הרפובליקה הדמוקרטית של קונגו.

==תיאור==
בבון זה דומה מאוד למין בבון צהוב והוא בעל פרווה אפורה-צהובה בהירה עם פרווה קצרה יחסית, לחיים לבנות ופנים כהות בעלות חוטם קצר יחסית. בבון זה קטן יחסית לקרוביו ובעל דו-צורתיות זוויגית קלה ביחס לבבונים אחרים, כשהזכרים מגיעים לגודל ממוצע של נקבות בבונים אחרים. הוא מגיע לאורך ממוצע של 56 ס"מ אצל נקבות ו-58 ס"מ בזכרים עם זנב באורך 47 ס"מ לנקבות ו-53 ס"מ לזכרים. משקל הבבון הוא 16 ק"ג בממוצע לזכרים ו-10 ק"ג בנקבות.

הבבון הוא אוכל כל המחפש מזון בין העצים ועל הקרקע ביערות הסוואנה הטרופיות. הוא חי בלהקות גדולות המונות לעיתים עד 100 פרטים שבראשם שולטים זכרים דומיננטיים המשליטים משמעת בנוקשות ולעיתים חוטפים נקבות לזכרים אחרים. ואולם תקריות אלימות נדירות אצל בבון זה.

==קישורים חיצוניים==

== הערות שוליים ==

קטגוריה:טקסונים שתוארו בידי עיינר לנברג
קטגוריה:גנונים
קטגוריה:בעלי חיים שתוארו ב-1919
קטגוריה:זמביה: יונקים
קטגוריה:הרפובליקה הדמוקרטית של קונגו: יונקים
יבלסת מצויה

יבלסת מצויה או יבלסת זעירה (שם מדעי: Hemigrammocapoeta nana)<ref></ref> הוא מין של דג מסוג עגולסת שבמשפחת הקרפיוניים.

המין תואר לראשונה בשנת 1843.<ref></ref>

==בית גידול ותפוצה==

היבלסת המצויה הוא דג מים מתוקים, השוכן בקרקעית אגמים ונהרות בעלי זרימה איטית וצמחייה מרובה. המזון העיקרי שלו כולל אצות וחסרי חוליות.<ref></ref>

מוצאו של הדג מאזור סוריה. משם התפשט בין היתר לאזור נהר הירדן ול, המכילה כיום את עיקר האוכלוסייה של מין זה.<ref></ref> עקב פריסת אזורי בית הגידול של מין זה, הנוטה להיות מקוטעת ממקום למקום, וכן עקב השפעות האדם, גובר החשש להכחדה של המין, שתפוצתו במגמת ירידה. מין זה מוכר כמין מוגן בישראל.

== תיאור ==
גופו של היבלסת המצויה קטן ומאורך, ונע בין 4 ל-12 ס"מ. הוא נושא עליו קשקשים גדול בצבע כסוף אפרפר. הלסת העליונה בצורת U בולטת מעל התחתונה, ולה שני זוגות של בינים קצרים. על הלסת התחתונה "יבלת" קטנה, איתה חופר הדג בקרקעית לצורך איסוף ממצאים שונים ואצות המשמשות לו מזון, וממנה מגיע שמו של הדג.<ref></ref>

== הערות שוליים ==

קטגוריה:קרפיוניים
קטגוריה:ערכי טבע מוגנים בישראל: בעלי חיים
קטגוריה:אסיה: דגי מים מתוקים
מאטיס סמואיז

מאטיס סמואיז (בצרפתית: Matisse Samoise; נולד ב-21 בנובמבר 2001 בבלגיה) הוא כדורגלן בלגי המשחק בעמדת הקשר בקבוצת גנט מליגת העל הבלגית.

== קריירת מועדונים ==
סמואיז גדל במחלקת הנוער של גנט. ב-29 בספטמבר 2020 ערך סמואיז את הופעת הבכורה שלו בקבוצה הבוגרת של המועדון, בהפסד 3-0 לדינמו קייב במסגרת מוקדמות ליגת האלופות לעונת 2020/2021. ב-4 באוקטובר ערך את הופעת הבכורה שלו בליגת העל הבלגית, בניצחון 5-1 על בירסחוט במסגרת המחזור השמיני לעונת . במשחק זה הבקיע את שער הבכורה שלו במועדון.

== קריירה בינלאומית ==
סמואיז הוא חלק מסגל נבחרת בלגיה עד גיל 21.

== תארים ==
;גנט
* הגביע הבלגי (1): 2021/2022

== קישורים חיצוניים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני גנט
קטגוריה:בלגים שנולדו ב-2001
פרנסיס אמוזו

פרנסיס אמוזו (בצרפתית: Francis Amuzu; נולד ב-23 באוגוסט 1999 באקרה שבגאנה) הוא כדורגלן בלגי יליד גאנה המשחק בעמדת קשר הכנף בקבוצת אנדרלכט מליגת העל הבלגית.

== קריירת מועדונים ==
אמוזו החל את הקריירה המקצוענית שלו באנדרלכט. ב-22 בדצמבר 2017 ערך אמוזו את הופעת הבכורה שלו בקבוצה הבוגרת של המועדון, בניצחון 1-0 על אויפן במסגרת המחזור ה-20 בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
אמוזו הוא חלק מסגל נבחרת בלגיה עד גיל 21.

== קישורים חיצוניים ==

קטגוריה:כדורגלנים גנאים
קטגוריה:כדורגלנים בלגים
קטגוריה:קשרי כדורגל גנאים
קטגוריה:קשרי כדורגל בלגים
קטגוריה:אקרה: כדורגלנים
קטגוריה:כדורגלני אנדרלכט
קטגוריה:בלגים שנולדו ב-1999
קטגוריה:גנאים שנולדו ב-1999
Highwayman (שיר)

"Highwayman" הוא שיר שכתב הזמר והיוצר האמריקאי ג'ימי ווב , המתאר גלגולים שעוברת נשמתו של גיבור השיר: כשודד דרכים, ספן, בנאי בסכר הובר, וכמפקד חללית. השיר הושפע מקורות חייו של הפושע הבריטי ג'ונתן ויילד.

השיר זכה ב-1985 להצלחה בעקבות הגרסה של הסופרגרופ שהקימו ג'וני קאש, ויילון ג'נינגס, ווילי נלסון וקריס קריסטופרסון. האלבום Highwayman הפך לאלבום הפלטינה הנמכר ביותר, והגרסה שלהם לשיר שהתה במקום הראשון במצעד שירי הקאנטרי של מגזין הבילבורד במשך 20 שבועות. הגרסה שלהם זיכתה את ווב בפרס גראמי לשיר הקאנטרי הטוב ביותר ב-1986.

== גרסאות השיר ==
הגרסה של ווב לשיר התפרסמה לראשונה באלבום El Mirage במאי 1977. ווב כלל גרסה משלו באלבומו Ten Easy Pieces משנת 1996, גרסה מהופעה חיה באלבומו Live and at Large משנת 2007, גרסה עם בניו (כריסטיאן, ג'סטין וג'יימס) The Webb Brothers באלבומם Cottonwood Farm משנת 2009, ודואט עם מארק קנופלר באלבום Just Across the River משנת 2010.

גלן קמפבל, הקליט אותו ב-1978 ופרסם אותו באלבומו Highwayman באוקטובר 1979.

הזמר הנורווגי Finn Kalvik הקליט גרסה מתורגמת של השיר לאלבומו "Natt og Dag" מ-1981.

הגרסה של להקת highwaymen

בזמן שחברי הלהקה הקליטו את אלבומם הראשון, המוזיקאי מרטי סטיוארט השמיע להם את השיר, והם אימצו את שם השיר לשם הלהקה שהקימו, [The Highwaymen ולשם האלבום הראשון שלהם, Highwayman.<ref name="hoekstra"></ref> מבחינתם, תאם השם את תדמיתם כ"פורעי חוק" בעולם מוזיקת קאנטרי.<ref name="CampbellM-AP-1995-06-16"></ref>

בגרסה של להקת The Highwaymen לשיר, כל בית בשיר הושר על ידי מבצע אחר: תחילה נלסון בתור שודד הדרכים, אחר כך קריסטופסון כספן, ג'נינגס כבנאי בסכר, ולבסוף קאש כמפקד החללית. ווב ציין מאוחר יותר, "אני לא יודע איך הם החליטו מי ייקח איזה פסוק, אבל זה שג'וני אחרון היה כמו שאלוהים שר את השיר שלך."

בעקבות הצלחת השיר פורסם קליפ בשחור-לבן, המתאר באמצעות שחקנים את עלילת השיר. בנוסף, כל אחד מהמבצעים נראה לזמן קצר בשמיים שר כמה שורות מהשיר.<ref></ref> הסרטון מסתיים שכשפניהם של ג'נינגס, נלסון, קאש וקריסטופרסון מוצגות כחצובות בסלע, בדומה לנשיאים בהר ראשמור.

הגרסה של הרביעייה נכנסה למצעד שירי הקאנטרי של מגזין הבילבורד ב-18 במאי 1985, עלתה למקום הראשון ושהתה 20 שבועות במצעד.<ref></ref> השיר הגיע למקום החמישי בדירוג השמעות שירי הקאנטרי ב-1985.<ref></ref><ref>"Billboard's Ratings of 1985's Top Pop Music Artists, San Francisco Chronicle January 1, 1986</ref>

== פרסים ==
* פרס גראמי עבור שיר הקאנטרי הטוב ביותר של 1985.<ref>"Highwayman - Grammy Awards", c/o grammy.com</ref>

== לקריאה נוספת ==
* [https://www.globes.co.il/news/article.aspx?did=1000049765 גיבור גיטרה], יואב קוטנר, גלובס, 2006
* [https://www.haaretz.co.il/literature/2009-03-18/ty-article/0000017f-ef9f-df98-a5ff-efbff1490000 הדרך, קורמאק מקארתי], מתן חרמוני, הארץ, 2009

==קישורים חיצוניים==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירים באנגלית
קטגוריה:שירי קאנטרי רוק
קטגוריה:סינגלים בהוצאת קולומביה רקורדס
ניקולא ז'קסון

ניקולא ז'קסון (בצרפתית: Nicolas Jackson; נולד ב-20 ביוני 2001 בדקר שבסנגל) הוא כדורגלן סנגלי המשחק בעמדת קשר הכנף בקבוצת צ'לסי ובנבחרת סנגל.

== קריירת מועדונים ==
ז'קסון גדל במחלקת הנוער של קאסה ספורטס מליגת העל הסנגלית, והחל את הקריירה המקצוענית שלו בקבוצה הבוגרת של המועדון.

ב-3 בספטמבר 2019 חתם בוויאריאל מלה ליגה, והחל לשחק במחלקת הנוער של המועדון. ב-5 באוקטובר 2020 הושאל למשך עונה אחת למיראנדס מהליגה הספרדית השנייה. ב-18 באוקטובר ערך את הופעת הבכורה שלו במועדון, בתיקו 0-0 נגד מיורקה במסגרת המחזור השישי בליגה לעונת . הוא ערך 16 הופעות ליגה במדי המועדון, בהן הבקיע שער אחד. בתום תקופת ההשאלה חזר לוויאריאל.

ב-3 באוקטובר 2021 ערך את הופעת הבכורה שלו בקבוצה הראשונה של ויאריאל, בניצחון 0–2 על ריאל בטיס במסגרת המחזור השמיני בליגה לעונת 2021/2022.

ב-30 ביוני 2023 חתם לשמונה שנים בצ'לסי.

== קריירה בינלאומית ==
נכלל בסגל נבחרת סנגל לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-21 בנובמבר 2022 ערך את הופעת הבכורה שלו בנבחרת, בהפסד 0–2 לנבחרת הולנד במסגרת המחזור הראשון בשלב הבתים של מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני ויאריאל
קטגוריה:כדורגלני צ'לסי
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-2001